"Eu nu pot să te învăț pe tine să silabisești cuvintele și să faci asta. Ia-le și du-te naibii! Dispari la mă-ta și la tac-tu ordinarule, mincinosule, golanule și derbedeule, pleacă de aici!
Nu știi nimic, nici să citești, dar să pricepi ceva. Neica nimeni! O putoare ordinară și un nesimțit! Golan ordinar!", sunt afirmatiile femeii
Este doar unul dintre momentele în care copiii în loc să primească educație și vorbe bune erau constant jigniți, bătuți și maltratați. Micuții primeau mâncare cu porția și dormeau la grămadă în paturi suprapuse, mult prea mici pentru vârstele lor. Dacă îndrăzneau să mănânce mai mult decât ce aveau în farfurie, atunci erau certați și bătuți din nou.
"Ce ți-a dat? Cu capul de perete trebuia să te dea! Să te arunce de la etaj la curtea interioară, să cazi de la etajul doi. Neamu' mă-tii, acolo stai nu te miști de acolo!", a mai spus aceasta.
Toate scenele halucinante au fost surprinse de camerele de supraveghere montate în casă chiar de către bunică pentru a-i monitoriza pe copii.
"De ce mâncați fără știrea mea? Mănânci cât îți dau eu, nu vezi că stai și îți crește... mare acolo, în pat?", ii apostrofa bunica pe copii.
Totul a ieșit la iveală în momentul în care unul dintre cei cinci frați, un băiat de 16 ani, nu a mai suportat bătăile și chinurile prin care a trecut în ultimii ani și a decis să ia cardul de la camerele de supraveghere și să meargă la poliție.
Polițiștii au emis un ordin de protecție pentru el, pe numele bunicii sale în vârstă de 65 de ani. Această nu mai are voie să se apropie de el la mai puțin de 100 de metri. A două zi a fost depusă o nouă plângere pentru agresarea celorlalți copii din familie, iar polițiștii au deschis un nou dosar.
Acum, unui dintre frați este împreună cu mama lui într-o locuință din Galați, iar ceilalți au ajuns în grija Direcției pentru Protecția Copilului.